Younghusband a fost ales președinte al Societății Regale de Geografie în 1919 și apoi, doi ani mai târziu, a devenit președinte al Mount Everest Committee, care fusese înființat pentru a coordona expediția britanică de recunoaștere de pe Muntele Everest. El l-a încurajat în mod activ pe experimentatul alpinist George Mallory să încerce o primă ascensiune pe Muntele Everest, iar echipa lui Mallory a urmat inițial același traseu ca și expediția militară britanică în Tibet din anii 1903-1904. Younghusband a rămas președinte al Mount Everest Committee pe parcursul desfășurării expedițiilor montane britanice din 1922 și 1924.